                           [image: ]                     

            REPUBLIKA HRVATSKA
VUKOVARSKO-SRIJEMSKA ŽUPANIJA 
                  OPĆINA CERNA
            OPĆINSKI NAČELNIK 

KLASA: 024-02/24-01/12
URBROJ: 2196-11-01-24-01
Cerna,  13. rujna 2024.g.

Na temelju članka 35.b Zakona o lokalnoj i područnoj (regionalnoj) samoupravi (''Narodne novine'' br. 33/01, 60/01, 129/05, 109/07, 125/08, 36/09,  150/11,  144/12, 19/13, 137/15,123/17, 98/19 i 144/20), te članka 44. stavak 1. Statuta Općine Cerna („Službeni vjesnik“ Vukovarsko-srijemske županije, br. 13/09, 2/13, 24/14, 8/18 i 4/21), općinski načelnik Općine Cerna donio je slijedeće

I Z V J E Š Ć E
o radu općinskog načelnika Općine Cerna za razdoblje siječanj-lipanj 2024. godine


I. UVODNI DIO

Člankom 35.b Zakona o lokalnoj i područnoj (regionalnoj) samoupravi (''Narodne novine'' br. 33/01, 60/01, 129/05, 109/07, 125/08, 36/09,  150/11,  144/12, 19/13 , 137/15, 123/17 i 98/19), propisano je da općinski načelnik dva puta godišnje podnosi polugodišnje izvještaje predstavničkom tijelu. Sukladno članku 48. istog Zakona, općinski načelnik priprema prijedloge općih akta, izvršava ili osigurava izvršavanje općih akata predstavničkog tijela, usmjerava djelovanje upravnih tijela jedinice lokalne samouprave u obavljanju poslova iz njihovoga samoupravnog djelokruga, te nadzire njihov rad, upravlja i raspolaže nekretninama i pokretninama u vlasništvu jedinice lokalne samouprave, kao i njezinim prihodima i rashodima, u skladu sa zakonom i statutom, te obavlja i druge poslove utvrđene statutom.

U izvještajnom razdoblju siječanj - lipanj 2024. godine, općinski načelnik Općine Cerna, u okviru svog djelokruga, obavljao je izvršne poslove iz samoupravnog djelokruga općine koji su mu povjereni zakonom, Statutom Općine Cerna, utvrđivao je prijedloge općih akata koje donosi Općinsko  vijeće, izvršavao je i osiguravao izvršavanje općih akata Općinskog vijeća te drugih akata Općinskog vijeća, upravljao nekretninama i pokretninama u vlasništvu Općine kao i prihodima i rashodima Općine, usmjeravao djelovanje Jedinstvenog upravnog odjela Općine u obavljanju poslova iz samoupravnog djelokruga Općine, nadzirao njihov rad, te obavljao i druge poslove u skladu sa zakonom, Statutom Općine i aktima Općinskog vijeća.
	




II. DJELOVANJE OPĆINSKOG NAČELNIKA

Djelovanje Općinskog načelnika odvijalo se kroz rad Jedinstvenog upravnog odjela koji je tehnička osnova rada Općinskog načelnika. 

U izvještajnom razdoblju poduzete su sljedeće aktivnosti u smislu razvoja i razvitka Općine Cerna:


· 02. siječnja 2024. godine, Općina Cerna i Marica Jurković zaključili su Ugovor o zakupu poslovnog prostora. Ukupna vrijednost ugovora je 500,00 eura mjesečno. 
· 08. siječnja 2024. godine, Općina Cerna i Ivanšić-Projekt d.o.o. zaključili su Ugovor za izradu Idejnog, Glavnog i Izvedbenog projekta za izgradnju DVD-a u Cerni, a sve na temelju provedenog postupka jednostavne nabave. Ukupna vrijednost svih radova na projektiranju iznosi 22.562,50 eura s PDV-om
· 09. siječnja. 2024. godine, Vinkovački vodovod i kanalizacija prijavio je projekte Općine Cerna: Rekonstrukcija vodovodne mreže u Cerni, Dogradnja sustava vodoopskrbe i Dogradnja sustava odvodnje u Cerni na Javni poziv Ministarstva gospodarstva i održivog razvoja za projekte koji se financiraju iz Programa konkurentnosti i kohezije. Ukupna vrijednost ova tri projekta je 6.023.250,00 eura.
· 22. siječnja 2024. godine, Općina Cerna je od Službe za prostorno planiranje, gradnju i zaštitu okoliša Vukovarsko-srijemske županije ishodila građevinsku dozvolu za projekt „Izgradnja dijela ceste i kolnih prilaza te javne rasvjete i elektroničke kabelske kanalizacije u industrijskoj zoni Zagrađe“.
· 29. siječnja 2024. godine, Općina Cerna i Martin Begović zaključili su Ugovor o kupoprodaji motornog vozila za potrebe Općine Cerna, a sve na temelju Poziva za dostavu ponuda za kupnju motornog vozila (dostavnog vozila) za potrebe Općine Cerna s procijenjenom vrijednosti do 11.500,00 eura. Ukupna vrijednost kupoprodaje iznosi 10.150,00 eura.
· 29. siječnja 2024. godine, Općina Cerna i Snježana Čolak, vlasnica „Čolak“ obrt za trgovinu i prijevoz zaključili su Ugovor o osnivanju prava građenja površine 5000m2  radi izgradnje radionice za održavanje vozila. Ugovor je zaključen na temelju raspisanog Javnog natječaja za osnivanje prava građenja sa mogućnošću otkupa u poduzetničkoj zoni „Zagrađe“. 
· 29. siječnja 2024. godine, Općina Cerna je projekt „Sanacija ceste u Ulici kralja Zvonimira – faza II“ prijavila na javni poziv Ministarstva regionalnog razvoja i fondova Europske unije, a sve prema Programu održivog razvoja lokalne zajednice.
· 01. veljače 2024. godine, Općina Cerna i Periska d.o.o. zaključili su Ugovor o korištenju vinkovačkog dvoranskog plivališta „Lenije“. Pravo na korištenje prostora bazena za rekreaciju imaju članovi svih klubova i udruga s područja Općine Cerna. Ukupna vrijednost ugovora na mjesečnoj razini iznosi 170 eura s PDV-om.
· 12. veljače 2024. godine, Općina Cerna i LIKE2LEARN d.o.o. zaključili su Ugovor o pružanju usluge učenja engleskog jezika prema Helen Doron metodi. Pravo na uslugu učenja engleskog jezika imaju djeca s područja Općine Cerna. Općina Cerna sufinancira ovu uslugu s 50% od ukupne cijene tečaja za svakog polaznika, dok će se broj polaznika utvrditi početkom mjeseca za tekući mjesec.
· 15. veljače 2024. godine, Općina Cerna i K-TECH, obrt za savjetovanje s računalima zaključili su Ugovor o dizajniranju i izradi Premium web stranice Općine Cerna. Ukupna vrijednost izrade Premium web stranice iznosi 2.529,00 eura.
· 26. veljače 2024. godine, Općina Cerna i Vukovarsko-srijemska županija zaključili su Ugovor o dodjeli financijskih sredstava za manifestaciju „Žetvene svečanosti“. Ukupna vrijednost ugovora iznosi 1.100,00 eura.
· [bookmark: _Hlk178086930]26. veljače 2024. godine, Općina Cerna i Dječji vrtić „Vinkovci“ zaključili su Ugovor o sufinanciranju roditeljskog dijela cijene vrtića za djecu s područja Općine Cerna. Ukupan udio sufinanciranja Općine Cerna u ekonomskoj cijeni smještaja djece upisane u redoviti jaslički program i redoviti program predškolskog odgoja iznosi 110,00 eura po djetetu. Poludnevni programi se sufinanciraju u iznosu od 50% iznosa smještaja djeteta.
· 26. veljače 2024. godine, Općina Cerna i Dječji vrtić „Trnoružica“ zaključili su Ugovor o sufinanciranju roditeljskog dijela cijene vrtića za djecu s područja Općine Cerna. Ukupan udio sufinanciranja Općine Cerna u ekonomskoj cijeni smještaja djece upisane u redoviti jaslički program i redoviti program predškolskog odgoja iznosi 110,00 eura po djetetu. Poludnevni programi se sufinanciraju u iznosu od 50% iznosa smještaja djeteta.
· 26. veljače 2024. godine, Općina Cerna i Dječji vrtić „Maslačak“ zaključili su Ugovor o sufinanciranju roditeljskog dijela cijene vrtića za djecu s područja Općine Cerna. Ukupan udio sufinanciranja Općine Cerna u ekonomskoj cijeni smještaja djece upisane u redoviti jaslički program i redoviti program predškolskog odgoja iznosi 110,00 eura po djetetu. Poludnevni programi se sufinanciraju u iznosu od 50% iznosa smještaja djeteta.
· 26. veljače 2024. godine, Općina Cerna i Dječji vrtić „Mali svijet“ zaključili su Ugovor o sufinanciranju roditeljskog dijela cijene vrtića za djecu s područja Općine Cerna. Ukupan udio sufinanciranja Općine Cerna u ekonomskoj cijeni smještaja djece upisane u redoviti jaslički program i redoviti program predškolskog odgoja iznosi 110,00 eura po djetetu. Poludnevni programi se sufinanciraju u iznosu od 50% iznosa smještaja djeteta.
· 26. veljače 2024. godine, Općina Cerna i Dječji vrtić „Bajka“ zaključili su Ugovor o sufinanciranju roditeljskog dijela cijene vrtića za djecu s područja Općine Cerna. Ukupan udio sufinanciranja Općine Cerna u ekonomskoj cijeni smještaja djece upisane u redoviti jaslički program i redoviti program predškolskog odgoja iznosi 110,00 eura po djetetu. Poludnevni programi se sufinanciraju u iznosu od 50% iznosa smještaja djeteta.
· 26. veljače 2024. godine, Općina Cerna i Dječji vrtić „Kosjenka“ zaključili su Ugovor o sufinanciranju roditeljskog dijela cijene vrtića za djecu s područja Općine Cerna. Ukupan udio sufinanciranja Općine Cerna u ekonomskoj cijeni smještaja djece upisane u redoviti jaslički program i redoviti program predškolskog odgoja iznosi 110,00 eura po djetetu. Poludnevni programi se sufinanciraju u iznosu od 50% iznosa smještaja djeteta.
· 26. veljače 2024. godine, Općina Cerna i Zajednica ponuditelja (Sokol d.o.o. i Cestorad d.d.) zaključili su Ugovor o izvođenju radova na izgradnji Biciklističko-pješačke staze u Ulici braće Radića. Ugovor je sklopljen na temelju otvorenog postupka javne nabave te Odluke o odabiru najpovoljnije ponude. Ukupna vrijednost izvođenja radova je 592.168,58 s PDV-om.
· 27. veljače 2024. godine, Općina Cerna je od Službe za prostorno planiranje, gradnju i zaštitu okoliša Vukovarsko-srijemske županije ishodila Rješenje o izmjeni i/ili dopuni građevinske dozvole za projekt „Izgradnja dijela ceste i kolnih prilaza te javne rasvjete i elektroničke kabelske kanalizacije u industrijskoj zoni Zagrađe“.
· 04. ožujka 2024. godine, Općina Cerna i „Kult“ d.o.o. zaključili su Ugovor o međusobnim uvjetima pružanja usluge/robe (uredski materijal).
· 04. ožujka 2024. godine, Općina Cerna je od Ministarstva znanosti obrazovanja i mladih zaprimila Odluku o financiranju projekta „Dogradnja i opremanje dječjeg vrtića u Cerni“. Ukupan iznos bespovratnih sredstava je 324.906,00 eura. Ovaj projekt financira se iz fondova Europske unije po Programu mehanizam za oporavak i otpornost.
· 08. ožujka 2024. godine, Općina Cerna je od Ministarstva gospodarstva i održivog razvoja, Uprava za procjenu utjecaja na okoliš i održivo gospodarenje otpadom za projekt „Rekonstrukcija Ulice Josipa Kozarca s izgradnjom parkirališta i pješačke staze u Cerni“ ishodila mišljenje da nije potrebno provesti procjenu utjecaja zahvata na okoliš niti ocjenu o potrebi procjene utjecaja na okoliš.
· [bookmark: _Hlk178777003]12. ožujka 2024. godine, Općina Cerna je od Službe za prostorno planiranje, gradnju i zaštitu okoliša Vukovarsko-srijemske županije ishodila Rješenje o izmjeni i/ili dopuni građevinske dozvole za projekt „Rekonstrukcija prometnice, pješačke staze i parkirališta u ulici Josipa Kozarca u Cerni“.
· 13. ožujka 2024. godine, Općina Cerna, Ministarstvo znanosti i obrazovanja te Središnja agencija za financiranje i ugovaranje programa i projekata Europske unije zaključili su Ugovor o dodjeli bespovratnih sredstava za projekte koji se financiraju iz Mehanizma za oporavak i otpornost – Dogradnja i opremanje dječjeg vrtića i Cerni. Ukupan iznos bespovratnih sredstava je 324.906,00 eura.
· 18. ožujka 2024. godine, Općina Cerna i Lokalna akcijska grupa u ribarstvu i akvakulturi Dunav Sava zaključili su Ugovor o visini godišnje članarine za financiranje rada Lokalne akcijske grupe u ribarstvu i akvakulturi Dunav Sava za 2024. godinu. Ukupna visina članarine za 2024. godinu iznosi 2.000,00 eura.
· 20. ožujka 2024. godine, Općina Cerna je od Ministarstva regionalnog razvoja i fondova europske unije zaprima Odluku o odabiru projekta „Sanacija ceste u Ulici kralja Zvonimira – faza II“, a sve prema Programu održivog razvoja lokalne zajednice. 
· 21. ožujka 2024. godine, Općina Cerna i Ministarstvo regionalnog razvoja i fondova Europske unije zaključili su Ugovor o financiranju projekta „Sanacija ceste u Ulici kralja Zvonimira – faza II“, a sve prema Programu održivog razvoja lokalne zajednice. Ukupna vrijednost financiranja iznosi 30.000,00 eura
· 22. ožujka 2024. godine, Općina Cerna i MPB MEDIJA d.o.o. zaključili su Ugovor o poslovnoj suradnji za održavanje koncertnog nastupa glazbenog sastava „Crvena jabuka“ na dan 21. prosinca 2024. godine u Cerni. Ukupna vrijednost ugovora je 11.875,00 eura.
· 28. ožujka 2024. godine, Općina Cerna projekt „Izgradnja biciklističko-pješačke staze u Jurišićevoj ulici u Cerni“ prijavljuje na Javni poziv za neposredno sufinanciranje provedbe mjera klimatskim promjena u svrhu jačanja otpornosti urbanih sredina kojeg je raspisao Fond za zaštitu okoliša i energetsku učinkovitost. Ukupna vrijednost projekta je 401.903,40 eura s PDV-om.
· 02. travnja 2024. godine, Općina Cerna i K-TECH, obrt za savjetovanje zaključili su Ugovor o održavanju web stranice. Ukupna vrijednost ugovora o održavanju na godišnjoj razini iznosi 2.338,00 eura.
· 3. travnja 2024. godine, Općina Cerna je projekt „Rekonstrukcija prometnice, parkirališta i pješačke staze u Ulici Josipa Kozarca u Cerni“ prijavila na Intervenciju 73.13. Potpora javnoj infrastrukturi u ruralnim područjima, Natječaj I-73.13.-1.natječaj-nerazvrstane ceste iz strateškog plana zajedničke poljoprivredne politike Republike Hrvatske 2023.-2027. Ukupna vrijednost projekta je 1.335.599,48 eura s PDV-om.
· 23. travnja 2024. godine, Općina Cerna i ZUKI d.o.o. zaključili su Ugovor te Dodatak I. Ugovora od 28. svibnja 2024. godine za Sanaciju dijela pješačke staze u ulici J. J. Strossmayera u Cerni . Ukupna vrijednost izvođenja radova iznosi 55.623,45eura s PDV-om.
· 24. travnja 2024. godine, Općina Cerna i Ministarstvo turizma i sporta zaključili su Ugovor o sufinanciranju izgradnje, obnove, održavanja, opremanja i rekonstrukcije sportskih građevina u 2024. godini. Ukupan iznos sufinanciranja projekta „Izgradnja vanjskog fitnessa – ulični trening Cerna“ je 45.000,00 eura, dok ukupna vrijednost izvođenja svih radova iznosi 63.003,84 eura s PDV-om.
· 26. travnja 2024. godine, Općina Cerna izradila je Glavni projekt „Uređenje dječjeg igrališta u Šiškovcima“. Projekt je izradio projektantski ured Dom na kvadrat.
· 10. svibnja 2024. godine, Općina Cerna i HEP-Opskrba d.o.o. zaključili su Ugovor o opskrbi krajnjeg kupca (opskrba električnom energijom).
· 14. svibnja 2024. godine, Općina Cerna je od Fonda za zaštitu okoliša i energetsku učinkovitost zaprima Odluku o odabiru projekta „Izgradnja biciklističko-pješačke staze u Jurišićevoj ulici u Cerni“, a sve prema Javnom pozivu za neposredno sufinanciranje mjera klimatskim promjenama u svrhu jačanja otpornosti urbanih sredina. Ukupna vrijednost projekta iznosi 401.903,40 eura, dok je iznos sufinanciranja 321.522,72 eura, što čini 80% ukupno procijenjenih, prihvatljivih i opravdanih troškova projekta.
· 17. svibnja 2024. godine, Agencija za plaćanja u poljoprivredi, ribarstvu i ruralnom razvoju je na svojim mrežnim stranicama objavila RANG LISTU za mjeru 73.13. Potpora javnoj infrastrukturi u ruralnim područjima, Natječaj I-73.13.-1.natječaj-nerazvrstane ceste na kojoj se projekt „Rekonstrukcija prometnice, parkirališta i pješačke staze u Ulici Josipa Kozarca u Cerni“ nalazi na devetom mjestu sa maksimalnih 100 bodova. Također, intenzitet potpore je 100% te će se projekt u potpunosti financirati iz Europskog poljoprivrednog fonda. Nakon administrativne (detaljne) provjere svih projekata očekujemo Odluku i Ugovor o financiranju projekta.
· 24. svibnja 2024. godine, Općina Cerna i Agrico sistemi j.d.o.o. zaključili su Ugovor za Izgradnju sustava navodnjavanja – NK „Tomislav“ Cerna. Ugovor je zaključen nakon provedenog postupka jednostavne nabave te Odluke o odabiru najpovoljnijeg ponuditelja. Ukupna vrijednost radova iznosi 14.952,13 eura s PDV-om.
· 29. svibnja 2024. godine, Općina Cerna i Teding d.o.o. zaključili su Ugovor o isporuci robe – Opremanje dječjeg vrtića s pratećim sadržajima u Cerni. Ugovor je zaključen nakon provedenog otvorenog postupka javne nabave robete Odluke o odabiru najpovoljnije ponude. Ukupna vrijednost ugovora iznosi 166.132,38 eura.
· 31. svibnja 2024. godine, Općina Cerna je projekt „Izmjene i dopune Prostornog plana uređenja Općine Cerna“ prijavila na Javni poziv Ministarstva prostornog uređenja, graditeljstva i državne imovine, a koji se financiraju iz Nacionalnog plana za oporavak i otpornost. Ukupna vrijednost projekta je 28.000,00 eura s PDV-om.
· 03. lipnja 2024. godine, Općina Cerna i Aksion d.o.o. zaključili su Ugovor za Sanaciju dijela pješačke staze u ulici J.J. Strossmayera u Cerni- faza II. Ugovor je zaključen nakon provedenog postupka jednostavne nabave, dok je ukupna vrijednost radova 15.239,53 eura.
· 03. lipnja 2024. godine, Općina Cerna je projektni prijedlog „Izgradnja reciklažnog dvorišta u  Cerni“ prijavila kroz sustav eNPOO na otvoreni poziv „Uspostava reciklažnih dvorišta“. Nadležno tijelo ovog poziva je Ministarstvo gospodarstva i održivog razvoja, dok je Provedbeno tijelo Fond za zaštitu okoliša i energetsku učinkovitost. Ukupna vrijednost projekta je 595.814,99 eura, a iznos potpore je 85%.
· [bookmark: _Hlk178177343]05. lipnja 2024. godine, Općina Cerna je projekt „Uređenje dječjeg igrališta u Šiškovcima“ prijavila na Javni poziv Ministarstva prostornog uređenja, graditeljstva i državne imovine za projekte razvoja komunalnog gospodarstva i ujednačavanje komunalnog standarda u 2024. godini. 
· 05. lipnja 2024. godine, Općina Cerna izradila je Glavni – Izvedbeni projekt za „Izgradnju pješačke staze u Jurišićevoj ulici u Cerni“. Glavni – Izvedbeni projekt izrađen je po projektantskom uredu Ivanšić-projekt d.o.o.
· 13. lipnja 2024. godine, Općina Cerna je projekt „Edukativnih i sportskih“ aktivnosti prijavila na Javni poziv Ministarstva demografije i useljeništva za provedbu Pilot projekta javnog poziva jedinicama lokalne samouprave za sufinanciranje provedbe edukativnih, kulturnih i sportskih aktivnosti djece predškolske dobi od I. do IV. razreda osnovne škole.
· 18. lipnja 2024. godine, Općina Cerna i ISG d.o.o. zaključili su Ugovor za „Izradu projektne dokumentacije za izgradnju ceste, nogostupa, javne rasvjete i DTK kanalizacije u Poslovnoj zoni Zagrađe“. Ugovor zaključen nakon provedenog postupka jednostavne nabave te Odluke o odabiru najpovoljnijeg ponuditelja. Ukupna vrijednost ugovora iznosi 28.625,00 eura s PDV-om.
· 19. lipnja 2024. godine, Općina Cerna je od Ministarstva prostornog uređenja, graditeljstva i državne imovine zaprimila Odluku o financiranju projekta „Izmjene i dopune Prostornog plana uređenja Općine Cerna“. Ukupna vrijednost projekta je 28.000,00 eura, a financirat će se iz Nacionalnog plana oporavka i otpornosti (NPOO).
· 20. lipnja 2024. godine, Općina Cerna je pokrenula postupak izrade „Strategije zelene urbane obnove“ s kojom ćemo se moći prijavljivati na buduće javne pozive koji će biti financirani ili sufinancirani iz fondova Europske unije. Strategiju zelene urbane obnove izrađuje vrtka Eko Menadžment d.o.o.
· 20. lipnja 2024. godine, Općina Cerna je pokrenula postupak izrade Strategije pametnog razvoja Općine Cerna s kojom ćemo se moći prijavljivati na buduće javne pozive koji će biti financirani ili sufinancirani iz fondova Europske unije. Strategiju pametnog razvoja Općine Cerna izrađuje tvrtka Level Project d.o.o.
· [bookmark: _Hlk178776818]26. lipnja 2024. godine, Općina Cerna i Watmont d.o.o. zaključili su Ugovor o Zacjevljenju oborinskog kanala. Ugovor je zaključen nakon provedenog postupka jednostavne nabave te Odluke o odabiru najpovoljnijeg ponuditelja. Ukupna vrijednost radova iznosi 17.288,70 eura s PDV-om.


1. U području financija 

U izvještajnom razdoblju inicirao  sam i nadzirao poslove vezane uz izvršavanje Proračuna, izradu izvješća u svezi s izvršenjem Proračuna, prikupljanje prihoda koji pripadaju Općini te druge poslove  vezane za financijsko poslovanje Općine.
Iz djelokruga u ovom području odnosno praćenju i unapređivanju izvršavanja Proračuna Općine Cerna za 2024. godinu izdvaja se slijedeće:

a) Proračun
Na 23. sjednici općinskog vijeća izglasane su I. Izmjene i dopune Proračuna Općine Cerna za 2024. godinu, a na 24. sjednici održanoj 18. lipnja izglasane su II. Izmjene i dopune Proračuna Općine Cerna za 2024. godinu. Nastoji se transparentno prikazati kvartalna izvršenja proračuna. 

b) Prihodi 
· Komunalna i grobna naknada
[bookmark: _Hlk177558532]U navedenom periodu prati se naplata prihoda komunalne i grobne naknade. Ostvareni prihodi komunalne naknade za iznose 34.533,57 €. Prihodi grobne naknade iznose 10.369,99 €, a prihodi na osnovi grobnih usluga iznose kako slijedi: zakup grobnog mjesta 932,86 €, nadgrobni uređaji 937,40 €, ukop pokojnika 1.311,76 €.

· Poljoprivredna zemljišta
Općina ima zaključenih 9 ugovora o privremenom korištenju Općinskog poljoprivrednog zemljišta te 21 ugovora o Zakupu državnog poljoprivrednog zemljišta. Prihod od zakupa općinskog poljoprivrednog zemljišta u izvještajnom razdoblju iznosi 0,00 €, a prihod od zakupa državnog poljoprivrednog zemljišta iznosi 6.193,95 €. 

· Koncesija
Prihod od koncesija u izvještajnom razdoblju siječanj - lipanj 2024. godine iznosi 6.475,25 €.


· Doprinosi za šume
U izvještajnom razdoblju siječanj - lipanj 2024. godine prihodi od doprinosa za šume iznose 81.123,62 €. 
c) Likvidnost
Prihodi  Proračuna Općine Cerna u prvoj polovici 2024. godine ostvareni su u ukupnom iznosu od 1.584.139,47 EUR, dok su rashodi Općine Cerna ostvareni su u ukupnom iznosu od 1.700.138,58  EUR. Obveze na kraju izvještajnog razdoblja iznosile su 602.782,29 €.

d) Rezerva proračuna
Sredstva rezerve proračuna nisu korištena.

e) Imovina
U izvještajnom razdoblju nabavljeno je opreme u ukupnom iznosu od 4.475,66 €,  motorna puma za vodu 246,30 €, Makita bušilica 610,85 €, agregat 558,60 €, te traktorska kosilica 3.059,91 €. Također, nabavljeno je službeno vozilo u vrijednosti 10.150,00 €. 

f) Informacijski sustav
U izvještajnom razdoblju nabavljeno je informatičke opreme u vrijednosti 364,43 € koji čini Canon skener.

g) Transparentnost
U skladu sa Zakonom o proračunu redovito je objavljivano i ažurirano stanje isplata iz općinskog proračuna na mrežnim stranicama Općine Cerna putem rubrike “Transparentnost”


2. U području urbanizma, graditeljstva i zaštite okoliša

Redovno se obavljaju djelatnosti vezane za osiguranje uvjeta uređenja prostora, gospodarenje prostorom Općine kroz uređenje prostora i zemljišta, kao i poslovi koji se odnose na skrb i unapređenje okoliša. 

Na održavanje građevinskih objekata u vlasništvu općine kroz investicijsko održavanje utrošeno je 43.799,33 €.
Troškovi deratizacije i dezinsekcije u predmetnom izvještajnom razdoblju iznosili su  4.979,08 €.

a) U području zaštite okoliša
Početkom 2024.godine plaćeno je zbrinjavanje animalnog otpada u iznosu od 2.836,45 €. Na uređenje okoliša u izvještajnom razdoblju utrošeno je 1.345,09 €. Za veterinarske usluge, hvatanje i zbrinjavanje pasa te njihovo udomljavanje utrošeno je 2.826,44 €.

b) U području gospodarenja otpadom 
Za zbrinjavanje komunalnog otpada u izvještajnom razdoblju siječanj - lipanj 2024. godine utrošena su sredstva u iznosu od 4.727,78 €.
Za najam mobilnog reciklažnog dvorišta utrošena sredstva u ovom izvještajnom razdoblju iznose 3.880,86 €.
Od 2022. godine imamo obvezu mjesečnog plaćanja naknade za korištenje odlagališta komunalnog otpada gradu Županji. U izvještajnom razdoblju u tu svrhu utrošilo se 4.518,92 €.


3. U području komunalnog gospodarstva 

Komunalni doprinos i komunalna naknada su prihodi Općine namijenjeni za gradnju i održavanje komunalne infrastrukture. Radi zakonitog korištenja ovih sredstava, praćene su potrebe za gradnjom i održavanjem komunalne infrastrukture te način i opseg naplate ovih prihoda sukladno donesenim programima održavanja te gradnje objekata i uređaja komunalne infrastrukture u 2024. godini.
U izvještajnom razdoblju  siječanj - lipanj 2024.godine s osnove uplata sredstava od komunalnog doprinosa ostvaren je prihod u iznosu od 8.036,22 €, a s osnove prihoda od sredstava uplaćenih od komunalne naknade u iznosu od 34.533,57 €. Sukladno programima održavanja i gradnje objekata i uređaja komunalne infrastrukture od 1.- 6. 2024. godini rashodi su kako stoji u tablicama:

· Program građenja objekata i uređaja komunalne infrastrukture
	Opisi poslova po objektima
	Iznos u eurima

	Izgradnja kanalizacije 
	0,00

	Izgradnja vodovodne mreže
	0,00

	Rekonstrukcija kolnika u ulici K. Zvonimira
	36.205,36

	Sanacija pješačkih staza u Šiškovcima
	0,00

	Izgradnja Doma za starije i nemoćne osobe u Šiškovcima
	0,00

	Asfaltiranje parkirališta u Šiškovcima
	18.732,40

	Dodatna ulaganja na zgradi Lovačkog doma
	0,00

	Sigurnost u prometu
	2.016,25

	Rekonstrukcija kolnika u ulici K. Zvonimira- II. dio
	350,00

	Rekonstrukcija prometnice, parkirališta i nogostupa u ulici J. Kozarca
	13.375,00

	Sanacija pješačkih površina- J.J. Strossmayera 
	72.719,86

	Sanacija kolnika u ulici M. Matkovića
	0,00

	Izgradnja vanjskog vježbališta- ulični trening u Cerni
	66.015,84

	UKUPNO
	209.414,71



· Program održavanja komunalne infrastrukture
	Naziv operacije
	Iznos u eurima

	Revitalizacija javnih površina-javni rad (plaće)
	5.081,96

	Program  održavanja nerazvrstanih cesta
	35.365,37

	Program održavanja javne rasvjete
	21.083,88

	Program komunalnog održavanja javnih površina
	29.457,03

	Program održavanja groblja
	8.600,00

	Program održavanja poljskih puteva
	5.375,00

	UKUPNO
	104.963,24



4. U području prometa
Vodi se briga o održavanju nerazvrstanih cesta, provedene su aktivnosti na sanaciji i održavanju nerazvrstanih cesta, održavanju poljskih putova, stavljanju signalizacije.

5. U području razvoja poljoprivrede i gospodarstva
Vršile su se redovne kontrole  u vidu obrađenosti poljoprivrednih površina. 
	

6. U području odgoja i obrazovanja, predškolskog odgoja i osnovnog školstva
Za učenike srednjoškolskog obrazovanja Općina financira prijevoz do mjesta pohađanja nastave. Dodjeljuju se stipendije, te jednokratne studentske pomoći za studente upisane na 1.godinu fakulteta. Navedene djelatnosti financirane su donacijama iz općinskog proračuna te su od 1.1.2024. do 30.06.2024. godine utrošena sredstva kako slijedi u tablici:

	Naziv
	Iznos u eurima

	Stipendije
	20.800,00

	Prijevoz učenika
	6.885,24

	UKUPNO
	27.685,24



Općina sufinancira rad dječjeg vrtića te je osigurala asistenta za djecu s poteškoćama u razvoju. Iznos subvencije za svako dijete iznosi 110,00 €.

	Naziv
	Iznos u eurima

	Sufinanciranje vrtića
	60.994,82

	Asistent u vrtiću
	3.742,00

	UKUPNO
	64.736,82



7. U području socijalne skrbi i zdravstva
Nastojali smo u skladu sa financijskim mogućnostima zadovoljiti potrebe  građana u području socijalne skrbi i zaštite zdravlja iz Socijalnog programa za 2024. godinu primjenom mjera i brigom za socijalno ugrožene građane i to kroz jednokratne novčane pomoći, pomoć oko plaćanja troškova za osnovne životne potrebe, pomoć obiteljima socijalno najugroženijih, uskrsnice umirovljenicima, te donacije koje smo po zakonu dužni isplatiti hrvatskom crvenom križu. 

	Naziv
	Iznos u eurima

	Pomoć obiteljima i kućanstvima
	6.380,00

	Troškovi stanovanja
	349,05

	Hrvatski crveni križ
	2.226,50

	Pomoć umirovljenicima
	12.120,00

	UKUPNO
	21.075,55



8. U području kulture i udruga građana
U sklopu programa javnih potreba u kulturi financiramo rad udruga na području kulture te prema prijavljenim programima financiramo potrebe udruga građana te udruga iz područja kulture. Prema javnom pozivu za financiranje rada udruga na području Općine Cerne prijavilo se ukupno 5 udruga iz područja kulture te 3 udruge iz područja građana. Osim udruga financiranih prema javnom pozivu, dodjeljujemo donacije i ostalim potrebitim udrugama.

	Naziv
	Iznos u eurima

	Donacije udrugama u kulturi
	3.500,00

	Donacije udrugama građana
	2.400,00

	Manifestacije
	823,30

	Ostale udruge
	2.563,00

	UKUPNO
	9.286,30




9. U području sporta
Aktivno smo provodili poslove  s ciljem poticanja i promicanja sporta na području općine Cerna. Financijski smo pomagali rad sportskih udruga koje su kroz prijavu na javni poziv iskazali potrebu da sufinanciranjem, a takvih je bilo ukupno 13. U izvještajnom razdoblju za rad sportskih udruga izdvojili smo 71.500,00 €. 
	
10.  U području demografskog razvitka Općine
U 2024.godini Općina Cerna je u proračunu osigurala sredstva za poticaj za stambeno zbrinjavanje mladih i to u iznosu od 40.000,00 €. U izvještajnom razdoblju od siječnja do lipnja 2024.godine izdvojilo se 4.000,00 € za takve potrebe. Od siječnja 2024.godine iznos naknade za obitelji kao prijavitelje iznosi 4.000,00 € dok samci ostvaruju pravo na jednokratnu naknadu od 2.700,00 €. Općina isplaćuje naknadu za novorođeno dijete te smo u periodu od siječnja do lipnja 2024. godine za novorođenu djecu isplaćeno je 11.148,73 €.

11. Razvoj turizma
U području programa „Razvoj turizma“ Općina je započela izgradnju biciklističko-pješačke staze u ulici B. Radića u Cerni, te je u izvještajnom razdoblju utrošeno 36.321,58 €. U planu je izgradnja biciklističko-pješačke staze u Jurišićevoj ulici, te je za tu investiciju utrošeno 2.644,69 €.

12. Aktivna politika zapošljavanja
U izvještajnom razdoblju proveli smo program Pomoć starijima i nemoćnima – Program Zaželi – prevencija institucionalizacije. Na tu provedbu se utrošilo 77.909,99 € što je financirano u 100% iznosu od strane Europskog socijalnog fonda. 

III. ZAKLJUČAK
Podneseno Izvješće o radu općinskog načelnika Općine Cerna za razdoblje od 1.1.2024. do 30. 6.2024. godine sadrži prikaz poslova i zadataka iz nadležnosti općinskog načelnika kao izvršnog tijela Općine Cerna. 

                                                                                      		  OPĆINSKI NAČELNIK 
                                                                                          		Josip Štorek

